
Iagttagelsen af Dyrelivet inden den arktiske Region af vor 
Verden, har sin störste Interesse, da disse Egne endda forholds- 
vis har været saa lidet undersøgte af Forskere, Vistnok har en- 
kelte Dele af samme navnlig, vort skandinaviske Norden, ved egne 
og fremmede, især tydske, Videnskabsmænd været adskilligt be- 
reiste, hvorved værdifuldt Material har været indsamlet og bear- 
beidet for Faunaen; men Undersögelserne har -naturligvis langtfra 
kunnet blive udtåmmende ved disse korte og uregelmæssige Be- 
sög. Gjælder dette det rent faunistiske, saa gjælder det desto 
mere paa Biologiens Omraade, hvor et tilfredsstillende Resultat 
kuns kan opnaaes. gjennem Erfaringer stöttede til længere Tids 
vedhaldende Iagttagelser af Livsyttringerne paa nært Hold. Men 
dertil har der kuns været saare liden Anledning, og hvor Anled- 
ningen vel har kunnet være tilstede, har det skortet paa Interesse 
og Sagkundskab.. Det eiendommelige Liv, der rörer sig inden 
den arktiske Dyreverden, foreligger derfor fremdeles for Forsk- 
ningen som en lidet bearbeidet Rydningsmark, og vil der endda 
hengaa Menneskealdre, inden noget væsentligt kan siges at være 
udrettet paa dette Feldt. — Som. et lidet Bidrag i denne Ret- 
ning fremkommer nærværende Notitser fra Studiet af det arktiske 
Sommerfuglliv, der har sysselsat mig i ledige Stunder under mit 
næsten 12-aarige, stadige Ophold som Embedsmand i norsk Fin- 
marken. Af nye, for videnskaben hidtil ukjendte Forvandlinger 
indeholder disse Optegnelser Iagttagelser af alle Udviklingsstadier 

vedrørende fålgende rent arktiske og arktisk-alpine Arter, nem- 
lig: Oeneis Bore SCHN., Erebia Lappona Esr., Agrotis Speciosa HB. 
og Crambus Furcatellus Zerr.; fremdeles Notitser om Larven, og 
Puppen af en Art ÆEriogasier samt af den antagne Anarta Lap- 
fonica THBG.; ligesaa om Larven af Argynnis (Freja?) samt om 
Pupperna af Anarta Melaleuca Tusc. og Eupithecia Hyperboreata 
STDGR. Resten omhandler, foruden en del arktiske, tillige boreale 
og sydligere Arters fra för af kjendte Metamorphoser, med de 
nödvendige supplerende Bemærkninger og Rettelser samt de No- 
titser, hvortil Arternes Forekomst paa arktisk Grund maatte give 
Anledning, navnlig med Hensyn til Flyvetid, de forskjellige Ud- 
viklingsstadiers Varighed o. s. v. . Ialt omhandles i det folgende 
20 Forvandlinger, næsten alle fra Sydvaranger, Norges nordöst- 
ligste Landsdel paa Grændsen mod de finske og russiske Lapp- 
marker og under en Polhöide af 69—70? nordlig Bredde. 

Som almindelig Regel for Insektlivets Fremtræden i Höinor- 
den, sammenlignet med Forholdet i sydligere Trakter, gjælder 
saavel den gjennemgaaende Fattigdom paa Arter, som ogsaa den 
forholdsvis lange Tid hver Art bruger til Fuldendelsen af sin 
Metamorphose. Den korte Sommer og den ofte kolde og raa 
Luft, endog paa ‘denne blidere Aarstid, saasnart barske Vinde 
fra Ishavet aander ind over Landet, sinker med Nødvendighed 
Udviklingen, saa at mange Arter, der i det sydlige Skandinavien 
har sin Flyvetid om Håsten eller sent ud paa Sommeren, her- 
oppe flyver om Vaaren eller Sommeren efter, og Metamorpho- 
sens Varighed saaledes hos os bliver dobbelt saa lang som syd- 
paa. Uden Tvivel har de aller fleste Arter her nord en toaarig 
Forvandling; af Sommerfugle med eetaarig Forvandling kan an- 
föres Vanessa Urtice Lin., Notodonta Dromedarius Lin. og Plu- 
tella Cruciferarum Zerr. samt vel ogsaa Acronycta Auricoma S. 
V. og Selenia Bilunaria Esp. — Endrosis Lacteella S. WV., der 
baade Sommer og Vinter som Imago forekommer almindelig inde 
i Husene, har sandsynligvis to Aarskuld. 

Men tar det hos os lang Tid ud, inden Sommerfuglen naar 
det sidste Stadium af sin Udvikling, saa er Flyvetidens Varighed 
paa den anden Side desdo kortere. Naar de enkelte stille, sol- 
glade Dage ved Höisommerstid lyser over Midnatsolens Land 
med ufordunkelt Glands hele Dögnet igjennem og samler Udvik- 

lingen i Naturen som i et eneste, levende Brændpunkt, da- ha- 
ster alt Liv ud forat nyde den korte, forsvindende Livslyst. Man 
kan da her nord, hvor Lokaliteterne forövrigt er gunstige for 
Produktionen, iagttage langt större Masser af Sommerfugle i Rö- 
relse paa: een Gang, end Tilfældet er nogetsteds sydpaa, hvor 
Udviklingen af Livet ikke er saa. intens. Tidligst paa Aaret 
flyver fålgende Arter: Vanessa Urticæ Lix., Asphalia Flavicornis 
Lin., var. Finmarchica SCHÖYEN, Xylina (ngrica?) H. S., Bre- 
phos Parthenias LN., Biston Lapponarius Boisd., Ploseria Pulve- 
rata TBG., Selenia Bilunaria Esp. og Semioscopis Avellanella HB. 
Af disse udklækkes Vanessa Urticæ senhöstes (i September Maa- 
ned) og overvintrer som Imago, hvilket vistnok- ogsaa. maa være 
Tilfældet med flere andre af de nævnte saasom Xylina, Biston 
og Asphalia, der ved indtrædende mildt Veir allerede viser sig 
i Slutningen af April og Begyndelsen af Mai eller midt i dybe- 
ste Vintertid, idet Vaaren hos os sjelden indfinder sig för i sid- 
ste Halvdel af Juni Maaned. 


1. Oeneis Bore Scan. 


Ægget marmorhvidt, cylindriskt, riflet efter Længden. Zar- 
ven finlodden, lys gulbrun med mörkere Linier, hvoraf en smal, 
afbrudt Dorsallinie og en bredere langs hver Side. Hovedet kug- 
lerundt, lidet i Forhold til Kroppen, graagult med 6 mörke, 
langsgaaende Striber og sorte Öine. Aandehullerne af Kroppens 
Farve; denne trind, afsmalende mod Enden, med hvælvet Ryg 
og tilspidset Anus. Længde 35 mm. Larven nærer sig af for- 
skjellige Gramineer og er af Natur yderst træg; ved Beröring 
trækker den sig sammen og -ligger længe ubevægelig. Den over- 
vintrer to Gange og undergaar sin Metamorphose i Mai Maaned 
i sit Vinterleie mellem Græsrödder under Sand eller lös Jord. 
Den er meget udsat for Angreb af Snyltehvepse. 

Den vakkert tegnede Puppe er kort og tyk med lange og 
brede Vingeskeder, der ligesom Thorax er.af lysegrön Farve. 
Abdomen lys rödgul med mörke Punkter og en lysegrön Linie 
langs Ryggen samt en mattere af samme Farve langs hver Side. 
Punkterne i Nærheden af Midtlinien er ordnede to og to paa 
hvert Segment, Analtaggen kort og but, Hovedregionen- paa hver 

Side med en kulsort, glindsende, halvmaaneformigt krummet Streg. 
Puppen, der som hos alle Sażyroider er stiv og ubevægelig og 
ved Beröring intet Livstegn viser, angribes af Parasiter af en an- 
den og större Art end Larvens. Den giver Sommerfugl efter 5 
—6 Ugers Forlöb. Forvandlingen har hidtil været ukjendt. 

Denne rent arktiske Art, der ikke er iagttaget söndenfor en 
Polhöide af 68—69° nordlig Bredde, er förste Gang paavist paa 
norsk Grund af D:r O. STAUDINGER i 1860 gjennem et Par Exem- 
plar fra Kautokeino i norsk Finmarken. Senere fandtes Sommer- 
fuglen af mig i 1875 i Mængde paa Jakobselvens sandige Lav- 
land lige ved Havkysten samt ligeledes talrig langs Weidenelvens 
nedre Löb, ved Skogerånæs, en Mil længere ude, og enkeltvis paa 
Fjeldene omkring Kirkenæs. I russisk Lapland paa Strækningen 
mellem Jakobselv og Kola er Arten en af de almindeligst fore- 
kommende Sommerfugle, men er endda ikke observeret paa den 
norske Kyst vestenfor Varangerfjorden. Den har saaledes en 
mere östlig polar Udbredelse. 

Larven fandtes förste Gang den 15:de Mai 1880 et 1o Mm. 
langt, overvintret Exemplar i en vissen Græstue paa /akobselvens 
törre Sandbanker, hvor ogsaa senere paa Aaret en anden, næ- 
sten fuldvoxen af samme Sort toges. Som det var at vente af 
Sommerfuglens hyppige Forekomst paa græsrige Steder, nærede 
Larven sig af forskjellige Græsarter, navnlig Festuca Ovina, hvoraf 
Lavlandet overalt er bevoxet. Den i W. M. ScHOYENS »Oversigt 
over de i Norges arktiske Region hidtil fundne Lepidoptere» pag. 
163 udtalte Formodning, stöttet til Iagttagelser af Professor i 
Buenos Ayres C. BERG ved en anden Art af samme Slægt, at 
Bore under sin Larvetid vilde være at såge paa Lavarter, har 
saaledes vist sig ikke at holde stik. De tagne Larver var hen- 
imod Slutningen af August fuldvoxne og ophörte at spise samt 
hensank i en lethargisk Tilstand; men da de ikke viste Tegn til 
Forpupning, nedgravede sig sidst i September begge i en liden 
Kasse i Jorden for Vinteren. Den 15:de Mai næste Aar hæve- 
des Vinterkvarteret, og fandtes da den ene af Larverne död, 
medens den anden syntes at befinde sig i bedste Velgaaende og 
kröb forholdsvis livlig omkring uden dog at ville tage nogen 
Næring til sig. Desværre var Velbefindendet dog kuns tilsyke- 
ladende, idet Dyret paa et tidligere Stadium af sin Larvetilstand 

havde været anstukket af en liden Parasithveps, hvis Larver 
den 23:de Mai var færdige til Forpupning og nu ved gjennem 
Værtens Sider at skaffe sig Adgang til det frie endelig gav det 
ulykkelige Offer for slet lönnet Gjæstfrihed Banesaaret, Forpup- 
ningen af de smaa Larver gik raskt for sig, og snart var den 
store omgivet af c:a 50 Stkr. hvidgraa Kokonger, der efter 5 
Ugers Forlöb gav Imago de sidste Dage af Juni. Al videre 
Forhaabning til de tagne Larver var imidlertid tilintetgjort ved 
disses dådelige Afgang, og lykkedes det mig ikke at opdrive nye 
för Vaaren næste Aar, da jeg i. Mai Maaned besögte Jakobselv 
Larven fandtes da i Mængde liggende i det visne Græs, saa jeg 
i Løbet af nogle Timer havde indsamlet henved 50 fuldvoxne 
Exemplarer, men desværre ikke et eneste brugbart, idet de samt- 
lige bar Mærker efter at have herbergeret Vinterlogerende, som 
nu i Form af smaa Dynger paa 46—54 Stkr Snyltehvepskokon- 
ger, alle af samme fra får af kjendte Arter, var afsatte omkring 
i Græsset. Nogle af Værterne havde under Processen sat Livet 
til, andre var undslupne med Livet; men al videre Udvikling 
var dermed standset, og senest inden 8 Dage indtraadte Döden, 
Af den Omstændighed, at ikke et eneste uskadt Individ blandt 
saamange Larver var at finde, sluttede jeg, at Puppebiet maatte 
være under Jorden, og at Larven om Vaaren kuns tvunget af 
Nödvendigheden i de nævnte presserende Forretningar forlod sit 
Kvarter paa Udflugter til Ovenverdenen. De indsamlede Para- 
sitkokonger gav den zo:de Juni de förste Hvepse, hvis Forpup- 
ning altsaa maa have foregaaet omkring Midten af Mai. Disses 
Værte maa fålgelig have vaagnet af Vintersåvnen i Begyndelsen 
af Mai, hvorefter deres Forpupning, om alt havde været i Orden, 
antagelig skulde været tilendebragt i Løbet af de næstpaafålgende 
14 Dages Tid. Mine ivrige Efterforskninger efter Puppen var 
imidlertid længe forgjæves, indtil det endelig den 25:de Mai lyk- 
kedes mig at opgrave en. Den laa lås i Sandet skjult under 
Rödderne af en Græstue. Forvandlingen var nylig foregaaet, 
hvilket fremgik af den ganske friske Larvehud, der endnu hang 
ved Analtaggen og ved sit karakteristiske Udseende, navnlig ved 
de fremtrædende 6 mårke Striber paa Hovedets Hemisphærer, 
tilstrækkelig godtgjorde Identiteten med de fra för af kjendte. 
Puppen gav den 24:de Juni næstefter Sommerfuglen af Oen. Bore 

i et smukt 'Hanexemplar, efter at Vingeskederne de 4—6 for- 
udgaaede Dage havde antaget en mörk gulgraa, tilsidst næsten 
blaasort Farve. Endnu en anden Puppe af samme Art fandt 
jeg den 3r:te Mai liggende lös ovenpaa Græsset, men af en 
brunagtig Farve, hvilket gav Formodning om, at den havde taget 
Skade. Den gav heller ingen Sommerfugl, men derimod den 
17:de og 18:de Juni næstefter 3 Stkr. Snyltehvepse af en anden, 
betydelig större Art en Larvens. 


2. Erebia Lappona EsP. 


Larven. Hovedet lidet, kuglerundt, sort. Kroppen trind, 
afsmalende fortil, men især stærkt bagtil, fint sortlodden, Farve 
græsgrön med en sort, fortil afbrudt Dorsallinie og en anden, 
bestaaende af sorte Flekker, langs hver Side. Aandehullernes 
Periferi sort. Anus tospidset. Længde 25 Mm. Larven er af 
Natur træg, trækker sig ved Beröring sammen som Sneglen, over- 
vintrer og forpupper sig om Vaaren i Mai eller Juni Maaned. 
Puppen er mindre og smalere end Oen. Bores. Thorax og Vin- 
geskeder mörkegrönne. Abdomen skidden gulbrun med stærk 
Punktering. Langs Ryggen en smal, rödbrun Linie og paa hver 
Side to, bestaaende af Flekker af samme Farve. Ingen Analtag. 
Hovedregionen, som hos Bores Puppe, tegnet med to sigdformigt 
eller halvmaaneformigt krummede, kulsorte, glindsende Streger, 
en paa hver side af Mundpartiet. Puppen er ubevægelig, For- 
vandlingen hidtil ukjendt. 

Arten, der er arktisk-alpin, forekommer i det sydlige Norge 
sjelden i de subalpine Regioner, men er i Finmarken en af de 
almindeligste Lavlandssommerfugle, der saavel optræder inde i 
Landet, som ude ved Kysterne af Ishavet, forskjellig fra dens 
arktiske Slægtninge, Disa og Medusa, der alene tilhörer Indlandet 
og Fjorddistrikterne. I 1874 udklækkede jeg Sommerfuglen af 
en i Skjervö erholdt Puppe; senere fandt jeg 2:den Juni 1882 
Larven i et fuldvoxent, overvintret Exemplar paa Jakobselvens 
græsbevoxte Sandbanker, hvor Sommerfuglen fra Slutningen af 
Juni og Begyndelsen af Juli flyver i Mængde sammen med Oen. 
Bore. Larven laa mellem det visne Græs af Festuca, der rime- 
ligvis udgjår Dyrets Foder, men vilde ingen Föde tage til sig. 

Den forvandledes til Puppe den 11:te Juni efter en Uges Tid at 
have henligget ubevægelig, snegleformigt sammentrukket paa Si- 
den, men dåde ikke mange Dage efter Forpupningen, idet ogsaa 
denne Art fra Larvestadiet havde medbragt Parasiter. Maaske 
kan denne Omstændighed have været Aarsager til, at Larven 
har forladt sit Leie under Sandet, hvor den sandsynligvis, efterat 
have tilbragt Vinteren, undergaar sin Forvandling, og begivet sig 
op i det frie. Larvens Farve er ikke saa afstikkende som Oen. 
Bores, hvorfor den vel heller ikke i samme Grad som denne er. 
udsat for sine smaa Dådsfienders Efterstræbelser; men dens store 
naturlige Træghed og Indolence i Forbindelse med dens Tilhold 
paa særdeles iöinefaldende Steder i det frie gjår, at den ofte i 
længere Tid kan komme til at indtage stærkt blottede Stillinger 
og saaledes lettelig opdages af de paatrængende Gjæster. Da 
Sommerfuglen, ligeledes i Lighed med Oen. Bore, flyver tungt 
og er let at fange, turde det være et Spörgsmaal, om den na- 
turlige Tungvindthed hos begge Arters saavel Larver som Ima- 
goer kan være grundet i en »psychologisk Forbindelse» mellem 
de to Udviklingsstadier. Ganske vist existerer der dog ingen 
almindelig gjældende Regel i saa Maade, da man har Exempler 
nok paa det omvendte Tilfælde fra andre Arters Metamorphoser. 


3. Argynnis (Freja?) THBG. 


Larven: Hovedet lidet, fint haarbesat, sort. Kroppen kort 
og bred, nögen, af Farve graaviolet. Hvert Segment besat med 
6 gule eller gulgrönne, sorthaarede Torne. Desuden et Par Hals- 
torne, der er rettede fremad. Aandehullerne glindsende sorte. 
Abdominalfödderne og sidste Par Födder rödgule, krandsede med 
en Besætning af korte, sorte Börster. Forvandlingen ukjendt. 

Den 26:de September 1880. fandt jeg paa en tör Lyngbakke 
ovenfor den store Myr ved Kirkenæs den ovenfor beskrevne, endda 
ikke fuldvoxne, c:a 20 Mm. lange Argynnis-larve, ifærd med at 
gaa i Vinterkvarter, da den havde ophört at tage Næring til sig. 
Larven blev for Vinteren nedgravet i Jorden i en Potte og kla- 
rede paa denne Maade Overvintringen særdeles vel, saa at den 
befandt sig i bedste Velgaående, da jeg den 28:de April næste 
Aar, desværre altfor tidligt, hævede Vinterkvarteret og tog den 

ind i varmt Hus. Efter nogle Dages Forlåb skiftede den Hud 
og levede siden flere Uger, indtil den endelig dåde af Mangel 
paa passende Næring, der paa den Tid endda ikke var at'op- 
drive, De lavere dicotyledone Urter, der udgjår Larverne af 
denne Slægts Næring, er der paa vore Kanter ikke Adgang til 
for mod Slutningen af Juni, paa hvilken Tid altsaa Larven efter 
Overvintringen paany skulde tage fat paa sit Foder. Heraf frem- 
gaar med Sikkerhed, at Forvandlingen ikke kunde være tilende- 
-bragt dette Aar, da samtlige nordlige Argynnis-arters Flyvetid fal- 
der i Juni eller senest i Juli Maaned. Den omhandlede Larves 
Metamorphose har saaledes antagelig været toaarig. — Vanske- 
ligere blir Spörgsmaalet om, til hvilken Art denne Larve rettest 
skulde være at henföre, et Spörgsmaal der neppe med fuld Sik- 
kerhed vil kunne besvares. Det er dog ikke rimmeligt, at en 
allerede efter förste Overvintring saapas tilvoxet Larve har tilhört 
en mindre Art af de i Trakten omkring Kirkenæs förekommende 
Argynnis-arter. Disse er Aphirape, Euphrosyne, Pales og Freja, 
hvis Forvandlinger er kjendte for de to förstnævntes Vedkom- 
mende. Idet Valget saaledes blir mellem Pales og Freja, der 
begge forekommer paa den samme Lokalitet, hvor den omhand- 
lede Larve fandtes, vil alt tale for sidstnævnte, rent arktiske Art, 
der baade er den störste, flyver tidligt paa Vaaren og tillige her 
er den almindeligste. Under enhver Omstændighed passer Be- 
skrivelsen af Larven ingenlunde paa den af SCHIFFERMÜLLER ifölge 
TREITSCHKE 7 övre Österrige paa Bladene af Viola montana fundne 
Argynnis-larve, der ansees at have tilhört Arten Pales. 


4. Arctia Qvenselii PAYK. 


Til Fulstændiggjörelse af den af WILDE i »Die Raupen 
Deutschlands» givne Beskrivelse af denne Arts Larve meddeles 
her fölgende Notitser efter mine Iagttagelser af en hel Del Lar- 
ver fundne i Jakobselv paa den russiske Grændse, lige ved Is- 
havets Kyster: Længde 25—30 Mm. Hovedet lidet, sort med 
et tæt haarbesat Nakkeskjold. Ryg og Sider sorte med en af 
hvide Prikker og Streger i Afvexling dannet fortlåbende Dorsal- 
linie. Bugen mörk graabrun. Huden med Rader af blanke 
Vorter, der er tæt besatte med Haar. Vorterne er paa Ryggen 


SANDBERG: ARKTISKE SOMMERFUGLES METAMORPHOSER. 17 


og Siderne fra fjerde Led forfra store og kuglerunde og af Farve 
sorte, undtagen det næstöverste Rad samt det överste Par paa 
Analsegmentet, der er rödbrune. Vorterne strækker sig paa de 
fodbærende Segmenter indtil Fødderne, paa de andre omkredser 
de hele Ringens Periferi; deres Antal er: Paa förste Segment 6, 
andet og tredie 8, fjerde og femte 14, sjette til niende 10, tiende 
og ellevte 14, tolvte 8. Desuden bærer hvert Segment, fra fjerde 
til ellevte, överst oppe paa Ryggen 4 bitte smaa, tætstillede Vor- 
ter. Haarbedækningen er kort og börsteformig, tiltagende i 
Længde mød Anus, af Farve under og paa Siderne rödbrun, 
oventil sort. 

Fra dette Larvens normale Udseende har jeg dog fundet 
endel Afvigelser i Henseende til Farve og Tegning: Saaledes har 
nogle Individer det hvide Midtbaand fra Nakkeskjoldet indtil 
fjerde Led bestaaende af en sammenhængende, fin Linie, der 
senere fortsættes i Prikker og Streger; hos endel er alt Tegn til 
Midtlinie næsten udslettet; hos andre igjen bestaar den kuns af 
Prikker; stundom bemærkes paa begge Sider af Midtlinien en- 
kelte hvidgule, uregelmæssigt formede Flekker; hos nogle er 
Haarbedækningen overalt af rödbrun Farve; endel har samtlige 
Vorter oventil mere eller mindre gulbrune; hos enkelte begynder 
de gule Vorter först med fjerde Segment, hos andre lige fra 
förste o. s. v. Larven er af Naturel livlig og var og ruller sig 
sammen . ved mindste Beröring eller pludseligt Lysskifte; den 
overvintrer to Gange, forpupper sig om Vaaren i Juni Maaned 
i et låst Spind mellem Græs eller Lyng nær Jordens Overflade 
og giver Imago efter en Maaneds Puppehvile. Sit Vinterleie paa 
Jorden mellem Græs, Lyng etc. forlader Larven altid om Vaaren 
og vanker ligesom de andre af Slægten urolig omkring en Tid 
för Forpupningen. Paa Grund af dens afstikkende Farve mod 
det afblegede Græs eller den hvide Sand har den ei været van- 
skelig at opdage, naar den paa varme Solskinsdage om Vaaren 
foretar sine Vandringer.* Höist mærkværdigt er det, at man af 
denne Art aldrig paatræffer fuldvoxne, toaars Larver sammen 


1 Larven lever paa Græsset af Flatbælg (Lathyrus), der i stor Mængde 
voxer paa Sandbankerne ved Fakodselv. Den tager ikke Föde til sig efter 
sidste Overvintring om Vaaren för Förpuppningen, der indtræffer först i Juni 
Maaned. 

Entomol. Tidskr. Årg. 4, H. 1 (1883). 2 

med de halvvoxne, aarsgamle, eller at det intetsteds er lykkedes 
denne Art, som de mange andre toaarige, at komme å jour med 
den aarlige Produktion af Sommerfuglen. Dette Faktum, der 
for mit Vedkømmende ståtter sig til Aarrækkers Iagttagelser af 
Arten i dens arktiske Forekomst, stadfæster Prof. H. FREY ogsaa 
for dens Optræden i Schweitz, hvor den ligesom hos os kuns har 
været at finde hvert andet Aar. 

Sommerfuglen er i sin Hovedform ægte alpin og forekom- 
mer paa Alperne i en Höide af 2,000—2,500 Meter over Ha- 
vet. Varieteten Gelida MåscHLER er derimod ren arktisk og fun- 
det i Zabrador i Nordamerika samt paa europæisk Grund hidtil 
alene paa de her anførte Lokaliteter i Finmarken. 


5. Trichiura Cratægi Lin. 

Denne Arts i Udseende saa håist varierende Larve optræder 
paa arktisk Grund' i to fuldkommen forskjellige Former, hvoraf 
Beskrivelser her. fålger: a. Hovedet sort. Ryggen sorteblaa med 
bred melkehvid, sortmeleret Indfatning samt rödbrune Ledföinin- 
ger. Langs Ryggen to Rader sorte Haarpensler, siddende paa 
hver sin store, rödbrune Vorte. Hver Side med to langslöbende, 
tætstillede, smale, rustgule Linier. Farven under Bugen graasort, 
Bug- og Analfödder rödbrune. Haarbedækningen oventil tynd, un- 
der og paa Siderne tættere, gulgraa, blöd. Længden 40—45 Mm. 

b. Hovedet glindsende sort. Kroppen flöielssort, aldeles 
manglende de rödbrune Vorter og den hvide Indfatning, men 
med fremtrædende Haarknipper langs Ryggen. Hvert Segment, 
fra andet til ellevte, oventil paa hver Side prydet med to höi- 
gule Tverstreger, hvoraf den forreste er mindre, den bagerste 
længere, uden dog at gaa sammen med den modstaaende over 
Ryggen. Langs Siderne, strax ovenfor Födderne, en Række 
ganske smaa, haarbesatte, brungule Vorter. Abdominalföddernes 
Indside rödgule. Haarbedækningen sparsom, af Farve perlegraa. 
Længden 35—40 Mm. 

Af begge Larveformer er flere Individer tagne, a især i de 
indre Distrikter, & nærmere Havet, saasom paa Kirkenes, Elve- 
næs og i Jarfjord. Sidste Form har det kuns engang lykkedes at 
faa klækket, nemlig af Konservator SCHNEIDER i Tromsö i et for- 
kröblet og ubrugbart Exemplar af Sommerfuglen; derimod har 

jeg selv. af den almindeligere forekommende Form a Klækket 
flere vakkre Par af Varieteten Arje He. Forvandlingen er to- 
aarig og sidste Overvintring i Puppestadiet. Forpupningen fore- 
gaar meget tidligt om Hösten, ofte allerede i förste Halvdel af 
August Maaned; men det hænder aldrig hos os, som i sydligere 
Egne, at Arten alt om Hösten giver Imago. Puppen er efter 14 
Dages Tid færdig i Kokongen, som er fæstet til en Kvist eller 
et Blad paa Larvens Næringsplante, Betula alba og nana, Salix 
m. fl. Puppen er af Farve /ysebrun (ikke, som jeg har seet an- 
fört sortbrun) med lidt mörkere Vingeskeder. Abdomen but med 
en vorteformig med korte og stive Börster tæt besat Analtag. 
Langs Ryggen löber en mörk, utydelig Linie. Kokongens Be- 
skaffenhed har jeg hverken fundet pergamentartet, som hos Slæg- 
ten Bombyx ialmindelighed, eller, som af WALLENGREN anfört for 
Slægten 7richiura, bestaaende af Silke, ligesom jeg heller ikke 

` har fundet Farven svarende til dennes Opgave, nemlig gulagtig 
eller åvidagtig. Samtlige af mig iagttagne Kokonger af denne 
Art har været Aaarde og spröde, dannede af en gummiartet Vædske 
med Indblandning af forskjellige fremmede Bestanddele og af en 
sortagtig Farve. Puppen, som indtaget i varmt Rum om Vaaren 
giver Imago efter omkring 6 Ugers Forlöb, er i Forhold til Lar- 
ven og Sommerfuglen meget liden og Kokongen trang. Med 
Udklækningstiden antar Pnppen over det hele en mörkbrun eller 
violetagtig Farve. Efter at Puppeskallet er brustet og Sommer- 
fuglen har frigjort sig i Kokongen, baner den sig Vei gjennem 
dennes Væg ved Hjælp af en tynd, vandklar Vædske, der ud- 
siver gjennem Dyrets Munddele og ved Beröring med Kokong- 
væggen destruerer denne. 

Hovedformen af denne Art forekommer, skjönt ikke almin- 
delig, i det sydlige Worge, men er aldrig observeret paa arktisk 
Grund. Varieteten Arřæ har hidtil kuns været kjendt fra AZ- 
perne og de schlesiske Bjerge og vides intet andetsteds end i 
Sydvaranger observeret inden den arktiske Region. 


6. Eriogaster SP. GERM. 
I Slutningen af Juli 1880 fandtes paa Betula i Præstegjæl- 
dets indre Distrikter en Larve af en Bombycid, der allerede den 
2:den August indspandt sig til Puppe, men desværre ingen Som- 

merfugl gav, da Puppen döde Hösten næste Aar. Om Larvens 
og Puppens Udseende har jeg noteret fålgende: 

“Larvens Hoved rundt, sort. Kroppen lang og smal, af Farve 
graa med store, rådgule, parvis. siddende haarbærende Vorter 
langs Ryggen og Tverstriber af samme Farve. Haarbedækningen 
gulgraa, sparsom. Længden c:a 45 Mm. 

Puppen langagtig ægformig, tilspidset mod Enden. Farven 
mårkebrun, Abdomen under og paa Siderne rådbrun. Analenden 
haarbesat uden Cremaster. Kokongen fæstet til et Blad eller en 
Kvist paa Næringsplanten, rummelig, oval af Form, læderagtig, 
tynd og seig, graasort af Farve. 

Efter Overvintringen blev Puppen indtaget i varmt Rum 
tidligt næste Vaar, da den fandtes frisk og livlig; men uagtet 
al anvendt Omhu ved Behandlingen döde den, som sagt, efter 4 
Maaneders Förlöb. Den har vistnok været at henføre til en Art 
af Slægten Ærrogaster, hos hvem Puppetiden, som bekjendt, er 
höist uregelmæssig, og hvis Klækning som Fölge deraf saa sjel- 
den har lykkedes. 


7- Saturnia Pavonia Lin. 

Af denne vakkre Art, der uden endda at kjendes i nogen 
Varietet, er udbredt over hele Æuropa og forekommer saavel paa 
Lavlandet som i en betydelig Höide over Havet, toges senhöstes 
1881 paa Betula ved Kobbervik och i Langfjorddalen fire Larver, 
hvoraf ialfald de to havde gjennemgaaet 4:de Hudskifte, at 
dömme efter Störrelsen og Farven. De fortærede med Graadig- 
hed sit Foder og voxte hurtigt, saa at de to störste snart var 
færdige til Forpupningen, der foregik den 7:de Oktober. De to 
andre naaede derimod ei til Puppestadiet, men gik snart i Vin- 
terdvale. Udpaa Vinteren döde samtlige saavel Pupper som 
Larver; men Resultatet syntes dog at have vist, at ikke alle 
Larver af Arten paa vore Höider naar sin fulde Udvikling för 
Vinterens Komme, men at nogle overvintrer og fortsætter Udvik- 
lingen næste Vaar. 


8. Notodonta Dromedarius Lin. 
Til det af WALLENGREN noterede angaaende’ denne Arts 
Metamorphose har jeg kuns for Puppens Vedkommende at til- 

föie, at jeg sjelden har fundet Forholdet med Analendens Apen- 
dixer saaledes, som af ham anfört, nemlig med to större og to 
mindre Torne. Som oftest har der paa nævnte Sted været flere 
smaa, med fine Börster besatte Fremstaaenheder, tildels har der 
endog været en enkelt, vorteformig Cremaster. 

Forpupningen foregaar om Hösten. Kokongen anbringes 
som oftest i Jordens Overflade undér et nedfaldt Blad, i Form 
af en temmelig rummelig, limet Hule. Indtaget i varmt Rum 
om Vaaren giver den Sommerfuglen allerede efter 25—26 Dages 
Forlöb. Da Larven er overordentlig graadig og voxer hurtigt, 
gaar det snart med Forvandlingen, saa at den, udklækket af 
Ægget i Midten af Juli Maaned, allerede mod Slutningen af 
August, eller efter 5—6 Ugers Forlöb, er færdig til Indspinding. 
Metamorphosen er saaledes hos os eetaarig; men i det sydlige 
Norge skal Sommerfuglen have 2 Generationer om Aaret. 

Som Larve er Arten taget af vor fortjenstfulde Entomolog 
Kand. ScHövEN i Karasjok samt af mig i de indre Distrikter af 
Sydvaranger, og har det lykkedes mig at udklække tre Hunexem- 
plarer, der alle var noget mindre og mörkere farvede end syd- 
ligere Individer. Forövrigt er Forekomsten saa langt mod nord 
mærkelig, da dens egentlig Hjem jo er Mellemeuropa, og den 
endog i det sydlige Skandinavien sjelden er observeret. I fölge 
TENGSTROM skal den ogsaa forekomme i de finske Lapmarker. 


9. Cymatophora Duplaris LIN. 


Af denne Art fandtes Larven den z2o:de August 1880 paa 
Kobbervik, mellem to löst sammenspundne Birkeblade, fuldvoxen 
og færdig til Forpupning, men blev desværre et Offer for Snylte- 
hvespe af en liden, til P/eromalinerne henhörende Art. Da Som- 
merfuglens Flyvetid falder langt ud i Juli Maaned, er det ikke 
rimeligt, at Larven allerede det förste Aar blir færdig til sin 
Forvandling, men er denne efter al Sandsynlighed herope toaarig. 

Sommerfuglen, der er almindelig i det sydlige Skandinavien 
og holder sig i Lavlandet, vides för kuns een Gang at være taget 
paa arktisk Grund, nemlig af Prof. ZETTERSTEDT, der fandt den 
ved Björkvik i Nordland. 


22 ENTOMOLOGISK TIDSKRIFT 1883. 


10o. Acronycta Auricoma S. V. 


En Larve af denne Art, der den 21r:de August fandtes paa 
Betula, undergik den 27:de samme Maaned sit sidste Hudskifte 
og inspandt sig 14 Dage senere i en Kokong af Blade, fæstet 
til en Kvist og indvendig fodret med et fint Silkespind, hvori den 
ro Dage derefter forpupede sig, men desværre döde i Löbet af 
Vinteren. Larven, der neppe var 20 Mm. lang, gav en for- 
holdsvis meget stor Puppe, idet dennes Længde udgjorde 16 Mm. 
— Da Sommerfuglen flyver temmelig tidligt paa Aaret (SCHNEI- 
DER tog den den 1o:de Juli 1882 i et allerede noget afflöiet 
Expl. ved Bos-jaure i det indre af Sydvaranger) og Forpupningen 
foregaar senhöstes, er Metamorphosen hos os muligens eetaarig. 
I Mellemeuropa skal Arten forekomme i 2 Generationer om Aaret. 


11. Pachnobia Carnea THB. 


Til de af Dr. STAUDINGER i »Stettiner Entom. Zeitung» for 
1861, pag. 367—368 meddelte Oplysninger om denne Arts For- 
vandling er der kuns lidet at tilföie. Larven, som er meget 
polyphag og lever paa Vaccin. Myrtillus og uliginosum, Betula, 
Alchemilla etc., opnaar om Hösten ved förste Overvintring en 
Længde af 15—18 Mm. Efter anden Overvintring forpupper 
den sig henimod Midten af Juni i et fint Spind af Biadrusk 
eller Jord i Vinterleiet under Mosen paa törre Steder. Af endel 
efter sidste Overvintring ved Midten af Mai- i varmt Rum ind- 
tagne Larver vilde de fleste ingen Næring tage til sig, medens 
dog etpar med störste Begjærlighed fortærede friske Rosenblade 
fra Blomsterpotten og vedblev dermed i 14 Dage, hvorved For- 
vandlingen udsattes en tilsvarende Tid. Tör man antage, at den 
samme Trang til Næring vilde have været tilstede hos disse In- 
divider ogsaa i fri Tilstand, synes det altsaa rimeligt, at nogle 
Larver forlader sit sidste Vinterleie om Vaaren forat söge Fåde 
hvorved Forpupningen og Klækningen indtræder noget senere 
paa Aaret. 

Denne ægte arktisk-alpine Art, der er fundet i Labrador, paa 
Dovrefjeld samt ifölge Meddelelse fra Naturaliehandler WATKINS 
ogsaa paa de skotske Höifjelde, er i Östfinmarken særdeles almin- 

delig og er af SCHNEIDER endog taget paa Vardö. I. Sydvaran- 
ger har jeg foruden Sommerfuglen ogsaa fundet Larven i Mængde 
om. Vaaren i Vinterleiet, saavel halv- som fuldvoxne Individer. 


12. Agrotis Hyperborea ZETT. 


Artens Forvandling er beskrevet af STAUDINGER i »Stettiner 
Entom. Zeitung» for 1861, pag. 362—363. Som supplerende 
Bemærkninger har jeg for Larvens Vedkommende at tilföie, at 
Kroppens sædvanlig rödlig graa Grundfarve stundom varierer i 
det gule eller grönlige. De sorte Streger paa begge Sider af 
Midtlinien danner med denne og de sorte Punkter i Leddene 
langs Ryggen en fortlöbende Række mörke, gaffelformige Marmo- 
reringer, hver med 3 fremadvendte Grene, hvorimellem Grund- 
farven viser sig som 2 og 2 lysere Flekker paa hvert Led. 

Larven er meget polyphag og lever paa lavere og höiere 
Planter: Vaccin. Myrtillus og uliginosum, Vicia, Lathyrus mari- 
timus, Alchemilla etc. Et overvintret og tidlig i Stuen indtaget 
Individ nærede sig 3 Maaneder, medens det endnu var vinterligt 
udenfor og ingen Adgang til den naturlige Föde, af Rosenblade 
fra Blomsterpotten og opnaaede, saaledes fodret, sin fulde Ud- 
vikling. Larven overvintrer 2 Gange, förste Aar 10 Mm. lang, 
andet Aar fuldvoxen og forblir sædvanligvis i sit Vinterleie ved 
Forpupningen om Vaaren. Nogle begir sig dog paa Vandring 
forat söge Næring, hvorved Larvestadiet kan forlænges noget; ja 
det hænder endog ved Svækkelse i Væxten, at enkelte Individer 
efter anden Gangs Overvintring atter tilbringer en Sommer i 
Larvestadiet og forpupper sig om Håsten, hvorved Sømmerfuglen 
udkommer tidligt Vaaren efter, og Forvandlingen fålgelig blir 
treaarig. Saaledes fik jeg Sommeren 1881 af Opsynsmand OL- 
son i Jakobselv en overvintret Larve af denne Art, taget paa 
Lathyrus, hvilken gjennemgik sine Hudskifter og samme Höst 
havde naaet sin fulde Legemslængde, men efter anden Gangs 
Overvintring næste Vaar fandtes afmagret og svag. Den vedblev 
nu i hele tre Maaneder at spise (Rosenblade) og opnaaede. der- 
ved et godt Huld, inden den endelig forpuppede sig og gav 
Imago i August Maaned. Larven skiftede hele sidste Sommer 
ikke en eneste Gang Hud. En lignende Efternöler af denne 

Art har det vel været, jeg den 23:de August 1878 fandt paa 
Vaccinium. Den forpuppede sig den 1o:de September og laa 
Vinteren over som Puppe. Larven spiser lidet ad Gangen. Den 
fortærer sit Foder om Natten og ligger om Dagen sammenrullet 
efter Siden, skjult under Foderplantens ,Blade. 

Denne ægte arktisk-alpine Art er almindelig i hele Fin- 
marken, hvor den stiger ned paa Lavlandet og gaar helt ud til 
Kysterne af Ishavet. 


13. Agrotis Speciosa HB. 


Af denne sjeldne, alpine Sommerfugl, der i sin arktiske Va- 
rietet flyver almindelig paa Fjeldene omkring Kirkenes i Juli 
Maaned, har Forvandlingen hidtil, saavidt vides, været ukjendt. 
Jeg fandt Larven Sommeren 1881 paa Vaccin. Myrtillus og Vaa- 
ren efter i Mængde paa törre Tuer under Mose, hvor den over- 
vintrede i Selskab med Larven af Agrotis Hyperborea, Pachn. 
Carnea, diverse Dipterlarver og andre fredelige Medlogerende. Paa 
samme Lokaliteter fandtes omkring Midten af Juni Puppen, der 
gav Imago i förste Halvdel af Juli. Speciosas Larver og Pupper 
er, ligesom Sommerfuglen, gjennemgaaende noget större end 
Hyperboreas; men forövrigt har jeg mellem de to Arters saavel 
Larver som Pupper ingen Forskjel kunnet opdage, omendskjönt jeg 
til Sammenligning paa een Gang har havt for mig en Mangfal- 
dighed af Exemplarer i begge de anförte Stadier af Arternes Ud- 
vikling. Det gulbrune, mörkt marmorerede Hoved, Kroppens 
graa, gule eller rödlige Grundfarve, de stærke sorte Punkteringer 
og gaffelformige Schatteringer langs Ryggen hos Larven, samt 
hos Puppen den lys kastaniebrune Farve, ja ligetil de 4 fine 
Kroge paa den temmelig tynde Cremaster, alt udviser nöiagtigt 
det samme Forhold hos den ene som hos den anden Art. — 
Der gives som bekjendt Slægter inden WNoc/werne, som f. Ex. 
Acronycta, hvor de forskjellige Arters saavel Larver som Pupper 
afviger paafaldende i Udseende, og paa den anden Side atter 
andre, hvis Arter udviser betydelig indbyrdes Lighed; men at 
der mellem to Arter i disse Udviklingsstadier ingensomhelst For- 
skjel lader sig paavise, hårer dog til Særsyn i Naturen. SCHNEIDER 
anfører i sin »Oversigt over de i Nedenes Amt bemærkede Lepi- 

doptera» et' analogt Tilfælde, nemlig mellem Arterne Popularis 
og Cæspitis- af Slægten Neuronia. Man maatte i saadanne Til- 
fælder antage begge for een og samme Art, hvis ikke; saasom 
ialfald Tilfælde er mellem Hyperborea og Speciosa, begge Arters 
udviklede Insekter i Udseende afveg saa betydeligt fra hverandre. 
Derfor maa det være Zmagos Udseende, som bestemmer Arten, 
uanseet den mere eller mindre fremtrædende Lighed eller Ulig- 
hed paa de andre Stadier af Dyrets Udvikling, hvorfor de nævnte 
Tilfælder ei kan opfattes anderledes end som ret mærkelige Vid- 
nesbyrd om, at ogsaa Naturen en Gang imellem kan blive træt 
af at variere. 


14. Anarta Melaleuca THBG. 


Af denne interessante, arktisk-alpine Slægt, hvoraf kuns en 
enkelt Art tilhörer Lavlandsfaunaen, er Forvandlingen kuns kjendt 
` for etpar Arters Vedkommende. Hösten 1881 fandt jeg Puppen 
af Melaleuca under Mose, indspundet for Vinteren iet löst Spind 
af Jordpartikler, paa Steder, hvor Vaccin. Myrtillus voxte almin- 
delig. Den gav Imago efter en Maaneds Forlöb. Puppen, der 
i Forhold til Sommerfuglen -er meget liden, er af Farve glind- 
sende sort med 3 gule Ringe om Abdomen og med 2 udad og 
opad krummede, stærke Torne paa den tvert afskaarne Abdomi- 
nalende. Længde ro Mm. Den er livlig og meget ömfindtlig 
for Berörelse. Melaleuca er en af sin höinordiske Slægts almin- 
deligste Repræsentanter og flöi fornemmelig sidste Sommer i tal- 
lös Mængde i de indre Distrikter af dette Præstegjæld. 


15. Anarta (Lapponica?) THBG. 


Larven: Hovedet rödgult med fine sorte Dobbelstreger. 
Kroppen langstrakt, smal, af Farve under og paa Siderne graa- 
agtig, Ryggen kanelbrun med en fin lys langsgaaende Linie efter 
hver Side og en af sorte Punkter bestaaende Midtlinie. Mellem 
Linierne fra 4:de Segment langs Ryggen en Række af mörke 
Skraastreger, som forover stöder sammen med Midtlinien i Vink- 
ler. Længde c:a 30 Mm. Larven, som er livlig og vedrört 
ruller sig sammen, lever paa Vaccin. Myrtillus samt Betula. 

Den fortærer sit Foder om Natten og hviler om Dagen. Pup- 
pen er glindsende kulsort, med 3: brede, gule Ringe om Abdo- 
men. Analtaggen ret, besat med 3 smaa Spidser, hver med en 
fin Börste. Den er yderst livlig og ömfindtlig for Beröring. 
Forpupningen foregaar tidligt paa Hösten i et fint Spind under 
Jordens Overflade. Forvandlingen er sandsynligvis toaarig. 

Larven fandtes af mig Sommaren 1879 paa Kirkenæs i et 
overvintret Exemplar, der den 15:de Augusti indspandt sig til 
Puppe, men desværre döde i' Löbet af Vinteren. Som man ser, 
ligner Beskrivelsen Wipes i »Raupen Deutschlands» af An. 
Cordigera THBG., men afviger dog i saa væsentlige Stykker fra 
denne, navnlig ved Farven af de langslöbende Linier samt Skraa- 
stregernes Stilling til Midtlinien, at den ikke vel lad sig læmpe 
paa nævnte Art, som desuden hidtil aldrig har været observeret 
omkring Kirkenes. Med Sikkerhed at afgjöre, til hvilken Art den 
her beskrevne Larve og Puppe henhörer er ikke muligt; dog 
har jeg antaget det at være Zapponica, da denne og Melaleuca 
er de eneste Anarta-arter, som hidtil er iagttagne paa de foröv- 
rigt saa vel undersögte Lokaliteter ved Kirkenes. 


16. Selenia Bilunaria EsP. 


Denne fra Æuropas. boreale Egne saa vel kjendte Art, der 
ogsaa er fundet i Mængde paa etpar Steder indenfor vor arkti- 
ske, Region, tog jeg som Larve ro:ide September 1880 paa Be- 
tula ved Kobbervik. Den forpuppede sig 14 Dage senere og gav 
midt paa Vinteren Sommerfuglen i et lidet Hunexemplar efter i 
25 Dage at have ligget inde i varmt Rum. Den lysebrune Puppe 
var forsynet med en vorteformig, but Cremaster, besat med 2 
stive Bårster samt 6 fine Kroge, hvoraf de 4 inderste og længste 
var udad-, de 2 yderste indadkråkte. 

Da Sommerfuglen her flyver allerede i Mai Maaned, og 
Forpupningen foregaar saa sent paa Håsten, er Forvandlingen 
sandsynligvis eetaarig. 


17. Cidaria Dilutata S. V. 


Sommeren 1880 fandt jeg i 7anen paa Betula Larven, der 
af Dr. STAUDINGER får er taget i Alten. 

Denne overalt heroppe saa almindeligt forekommende Som- 
merfugl udklækkes af Puppen i September og flyver ofte til lige 
ind i Oktober Maaned, saa at den af alle her forekommende 
Arter er senest paafærde mod Vinteren. Arten synes at over- 
vintre som Æg, der udklækkes tidligt næste Vaar, saa at For- 
vandlingen ikke usandsynlig kan være eetaarig. 


18. Eupithecia Hyperboreata STGR. 


En Puppe af denne Art, der opdagedes af STAUDINGER og 
WockKE i Alfen 1860, men hvis Metamorphose har været ukjendt, 
tog jeg den gide Juli 1881 paa Juniperus, der saaledes ligesom 
hos Sobrinata formodentlig udgjör Larvens Næring. Puppen var 
lysegrön af Farve med gulagtige Vingeskeder og laa indsvöbt i 
et fint Spind, fæstet til en Gren. Sommerfuglen som er rent 
arktisk, er hos os yderst almindelig. 


„19. Crambus Furcatellus ZETT. 


Larven: Kroppen slank og. glat, noget fladtrykt, uden Haar- 
bedækning og af Farve lysegraa med brungraa, skjoldformige, 
blanke Vorter, 4 paa hvert Segment. Hovedet stort og af samme 
Bredde som Kroppen, glindsende sort og forsynet med kraftige 
Kjæver. Af Födderne, 16 i Antalet, er det bagerste Par ikke 
indrettet til under -Gangen at omfatte Gjenstandene, hvorfor Dy- 
ret med ligestor Lethed bevæger sig baglængs som fremover. 
Kroppens Længde 25 Mm. Larven kommer aldrig for Dagens 
Lys, men lever i selvgjorte Gange under Mose, der formodentlig 
udgjör dens Næring. Deri forpupper den sig ogsaa om Vaaren 
i en med fint Silkespind udforet, rummelig Gang. Den er af 
Naturen livlig og hidsig og værger sig, naar den beröres, ved 
at bide rasende omkring sig. 

Puppen er cylindrisk, glindsende. Thorax og; Abdomen 
mörk graabrun, Vingeskederne gulbrune, 3 Ringe om Abdomen 
samt et smalt Parti paa begge Sider af Bryststykket okergule. 
Analtaggen konisk tilspidset, glat. Længden 10 Mm. 

Imago udkommer i Juli, en Maaneds Tid efter Forpupnin- 
gen. Puppen synes ligesom Larven at være ömfindtlig for Lys. 

Den er yderst livlig. Ved at forstyrres i sin Bolig bevæger den 
sig raskt fremad i Gangen, idet den slaar ned med Abdomen 
og stemmer Analtaggen mod Gangens Silkevægge. Paa denne 
Maade arbeider den sig ogsaa under Klækningen ud af Larve- 
gangen og op i det frie, 

Af denne alpine og höinordiske Art, der synes at have sit 
rette Hjem i de goldeste Kystegne samt inde i Landet kuns paa 
de höieste Fjelde, har SCHNEIDER taget Sommerfuglen endog paa 
Vardö samt paa Höifjeldene omkring Tromsö. Larven fandt jeg 
den go:de Mai 1882 i Jakobselv. Den forpuppede sig den 21:de 
Juni og udkom den 1g7ide Juli i et noget forkröblet, men vel 
kjendeligt Hunexemplar. Forvandlingen har hidtil været ukjendt. 


20. Plutella Cruciferarum ZELL. 


Arten, der har en vid Udbredelse og endog forekommer 
paa Spitsbergen, flyver hos os almindelig fra Midten af Juni ud- 
over Sommeren og overvintrer som Puppe. I milde og langva- 
rige Efteraar hænder det stundom, at endel Pupper gir Imago i 
September eller Oktober, og at. Sommerfuglen saaledes flyver i 
andet Aarskuld. 


